钦定古今图书集成/理学汇编/文学典/第150卷 > 《徐师曾文体明辩》 > 《自劾不合用札子奏事状》前人
## 钦定古今图书集成/理学汇编/文学典/第150卷 > 《徐师曾文体明辩》 > 《自劾不合用札子奏事状》前人

右，熹伏睹进奏院牒臣寮札子奏：“臣窃见旧制章奏，
凡内外官登对者许用札子，其馀则前宰执、两省官
以上许用札子，以下并用奏状。乞申严有司，应帅、漕、
郡守、主兵官，如事涉兵机，许用札子，馀僭越犯分，有
不如式，则令所属退还等事。”三省同奉圣旨依奏者。
伏念熹山野生疏，不识事体，近于今年六月二十二
日，因“本军陈乞蠲减税钱事，曾具札子奏闻。虽在上
项指挥之前，实亦有违旧制。闻命震恐，不知所为。即
欲具奏自劾，又恐复以狂妄重干典宪。谨具状申尚
书省，欲望敷奏，亟行罢黜，以为疏远小臣、慢上不恭
之戒。谨状。”